എടിഎം തകര്ക്കല് കൊള്ളസംഘം പിടിയില് എ.ടി.എമ്മുകള് തകര്ത്ത് കൊള്ളയടിച്ചിരുന്ന സംഘം പോലീസ് പിടിയിലായി. നെതര്ലന്ഡ്സിലെ യൂട്രെക്ട് നഗരത്തില് ഡച്ച്ജര്മ്മന് പോലീസുകള് നടത്തിയ സംയുക്ത ഓപ്പറേഷനിലാണ് ഈ സംഘം വലയിലായത്. നേരത്തെ എ.ടി.എമ്മുകള് തകര്ത്ത് എങ്ങനെ കൊള്ളനടത്താം എന്നുള്ള വീഡിയോ ചിത്രീകരണത്തിനിടെ ഈ സംഘത്തിലെ ഒരാള് കൊല്ലപ്പെടുകയും മറ്റുള്ളവര്ക്ക് മാരകമായി പരിക്കേല്ക്കുകയും ചെയ്തിരുന്നു. കഴിഞ്ഞ 18 മാസം നീണ്ട അന്വേഷണത്തിന് ശേഷമാണ് ഈ സംഘത്തെ വലയിലാക്കാന് പോലീസിന് കഴിഞ്ഞത്. എ.ടി.എം സ്ഫോടനം നടത്തുന്നതിന് കൂടുതല് പേര്ക്ക് പരിശീലനം നല്കുന്നതിനായുള്ള വീഡിയോ നിര്മ്മാണത്തിനിടെയാണ് 2020 ല് സ്ഫോടനം നടന്നത്. സംഘത്തിലെ പ്രധാനിയായ 29കാരനാണ് സ്ഫോടനത്തില് കൊല്ലപ്പെട്ടത്. പരിശീലന കേന്ദ്രം റെയ്ഡ് ചെയ്ത ഡച്ച്ജെര്മന് പോലീസിന്റെ സംയുക്ത സംഘം 9 പേരെ അറസ്റ്റ് ചെയ്തു. സമീപകാലത്ത് ജര്മ്മനിയില് നടന്ന 15 ല് കൂടുതല് എ.ടി.എം മോഷണങ്ങള് നടത്തിയത് ഈ സംഘമാണ്. 2.15 മില്യണ് യൂറോ ആണ് ഈ എ.ടി.എമ്മുകളില് നിന്ന് നഷ്ടമായത്. സ്ഫോടനം നടത്തി എ.ടി.എം തകര്ത്ത ശേഷമായിരുന്നു മോഷണം.